Os Mutantes

Os Mutantes (portugala por La mutaciuloj) estas influriĉa brazila psikedela rokmuzika bando, kiu evoluis el la tropicalismo-movado fine de la 1960-aj jaroj.

 Historio 
Os Mutantes estis fondita en 1966 je San-Paŭlo, Brazilo, fare de la fratoj Arnaldo Baptista (baso, muzikklavarilo kaj kantado) kaj Sérgio Dias (gitaro kaj kantado) same kiel de kantistino Rita Lee. En 1971 oficiale aliĝis basisto Liminha kaj frapinstrumentisto Dinho. Kune ili publikigis 5 muzikalbumojn, antaŭ ol Lee en 1972 forlasis la bandon, por komenci sian propran solo-karieron. Arnaldo forlasis la bandon en 1973 pro siaj daŭraj problemoj per LSD, sekvate de Dinho kaj – jaron poste – de Liminha. Sérgio Dias direktis la bandon kiel ununura fondinta membro ĝis ĝia malfondiĝo en la jaro 1978.

 Influo 
Kvankam ĝi siatempe rikoltis nur limigitan sukceson, Os Mutantes influis multnombron da brazilaj bandoj, ekz. Pato Fu aŭ Júpiter Maçã. Krome multaj nuntempaj subgrundo- kaj sendependo-bandoj en Usono kaj Eŭropo rigardas la ensemblon Os Mutantes al siaj ĉefaj influintoj. Kurt Cobain ekz. petis en 1993 publike reunuiĝan koncertvojaĝon de la triopo. Beck tributis al ĝi per la unuopaĵo Tropicalia sur sia muzikalbumo Mutations. David Byrne, frontulo de la bando Talking Heads, prizorgis la publikigon kaj surmerkatigo de la fona katalogo per sia propra eldonejo Luaka Bop. Kevin Barnes, frontulo de Of Montreal, nomis la bandon Os Mutantes plurfoje sian plej grava influodonanto.

 Reunuiĝo en 2006 
Os Mutantes (Arnaldo, Sérgio kaj Dinho, sen Rita Lee kaj Liminha – Rita Lee estis anstataŭita per Zélia Duncan kiel kantistino) prezentis kadre de la tropicalia-ekspozicio en la kulturdomo Barbican Centre en Londono la 22-an de majo 2006 sian unuan koncerton ekde 1978. Sekvis pluaj prezentadoj en Webster Hall je Novjorko, en koncertejo Hollywood Bowl je Los-Anĝeleso kune kun Flaming Lips, en The Fillmore je San-Francisko, Seattle, Denvero, kadre de la „Pitchfork Muzik-Festivalo“ je Ĉikago kaj en Miamo. En 2009 aperis Haih Or Amortecedor, ĝia unua studioalbumo ekde 35 jaroj. Krome Sérgio Dias fondis sekvan jaron kune kun membroj de la bando Tahiti Boy and the Palmtree Family la bandon The Lillies, sur kies unua albumo estas aŭdeblaj gastokontribuaĵoj de Iggy Pop kaj Jane Birkin.Pitchfork News: Os Mutantes + Tahiti Boy = the Lillies

 Diskoj 
 Muzikalbumoj 
 1968: Os Mutantes
 1969: Mutantes
 1970: A Divina Comédia ou Ando Meio Desligado
 1971: Jardim Elétrico
 1972: Mutantes e Seus Cometas no País do Baurets
 1974: Tudo Foi Feito Pelo Sol
 1976: Mutantes Ao Vivo
 1992: O A e o Z (registrita en 1973)
 2000: Tecnicolor ( registrita 1970)
 2007: Barbican Theatre , London 2006
 2009: Haih Or Amortecedor

 Unuopaĵoj 
 1968: A Minha Menina/Adeus Maria Fulô
 1968: É Proibido Proibir/Ambiente de Festival (mit Caetano Veloso)
 1969: Dois Mil e Um/Dom Quixote
 1969: Ando Meio Desligado/Não Vá Se Perder Por Aí
 1971: Top Top/It's Very Nice Pra Xŭu
 1972: Mande Um Abraço Pra Velha

 Muzikalbumetoj 
 1968: A Voz do Morto/Baby/Marcianita/Saudosismo (kun Caetano Veloso)
 1969: Fuga nº II/Adeus, Maria Fulô/Dois Mil e Um/Bat Macumba
 1970: Hey Boy/Desculpe Babe/Ando Meio Desligado/Preciso Urgentemente Encontrar Um Amigo
 1976: Cavaleiros Negros/Tudo Bem/Balada do Amigo

 Referencoj 

 Eksteraj ligiloj 

 Oficialaj retpaĝoj 
 Oficiala retpaĝo de la bando
 Oficiala retpaĝo de Arnaldo Baptista
 Oficiala retpaĝo de Rita Lee 
 Oficiala retpaĝo de Sérgio Dias 

 Kromaj ligoj 
 Slipcue.com Gvidilo al brazila muziko
 Perfect Sound Forever
 Recenzo de ĝia unua albumo
 Intervjuo kun Sérgio Dias pri la koncertvojaĝo en 2006 

Kategorio:Rokmuzikaj grupoj
Kategorio:Brazilaj muzikaj grupoj
Kategorio:Muzikaj grupoj fonditaj en 1966